1 Chakruok mar wach maber e wi Yesu Kristo, Wuod Nyasaye e ma:2 Mana kaka ondik e bug janabi Isaya niya: “(Ne! Aoro jaotena e nyimi, ma biro ikoni yo.)3 Nitie dwol ma kok e thim kama: ‘Ikuru ne Jehova yo! Miuru ndechene obed moriere tir.’”4 Johana Jabatiso ne ni e thim koyalo wach batiso ma en ranyisi mar loko chuny mondo owe ne ji richo.5 Kendo ji duto manie alwora mar Judea kod joma odak Jerusalem duto nodhi ire, mi nobatisogi e Aora Jordan kendo ne gihulo richogi ayanga.6 Johana ne rwako nanga mar yie ngamia kod msip mar pien e nungone kendo nochamo det-bonyo kod mor-kich manie bungu.7 To noyalo kowacho niya: “Nitie ng’at moro ma nigi teko moloya ma biro bang’a, ma an to ok awinjora lung’ora kendo gonyo tond wuochene.8 An nabatisou gi pi, to en obiro batisou gi roho maler.”9 E ndalogo, Yesu nobiro koa Nazareth mar Galili kendo Johana nobatiso Yesu e Jordan.10 Eka gikanyono bang’ wuok e pi, Yesu noneno ka polo yawore kendo roho nobiro kuome e kit akuru.11 Mi dwol moro noa e polo ka wacho niya: “In Wuoda ma ahero; aseyie kodi.”12 Eka gikanyono roho nojiwe mondo odhi nyaka e thim.13 Omiyo, nobet e thim kuom ndalo 40 ka Satan teme. Ne en kuno gi le mag bungu, kata kamano malaike ne tiyone.14 Koro bang’ ka nosemak Johana, Yesu nodhi Galili koyalo wach maber mar Nyasaye15 kowacho niya: “Kinde ma noket osechopo, kendo Pinyruodh Nyasaye osekayo machiegni. Lokuru chunyu a e richo kendo ubed gi yie kuom wach maber.”16 Ka noyudo owuotho e bath Nam Galili, noneno Simon gi Andrea owadgi Simon ka gibolo gognigi e nam nikech ne gin jolupo.17 Omiyo, Yesu nowachonegi niya: “Biuru uluwa, kendo anatimu jolupo mag ji.”18 Eka gikanyono ne gijwang’o gognigi mi giluwe.19 Bang’ sudo matin, noneno Jakobo wuod Zebedi gi Johana owadgi ka giloso gognigi e yiegi,20 mi noluongogi ma ok odeko. Omiyo, ne giweyo Zebedi wuon-gi e yie gi jotich mondik, kendo ne giluwo bang’e.21 Ne gidhi Kapernaum.Mapiyo ka Sabato nochakore, nodonjo e sunagogi mochako puonjo.22 Kendo ji ne ohum gi yo ma nopuonjogo, nikech nopuonjogi kaka ng’at ma nigi teko,* to ok kaka jondikogi.23 E sa nogono, ne nitie ng’at moro e sunagokgi ma ne ni e bwo teko mar jachien kendo nokok niya:24 “En wach mane ma in-go kodwa, Yesu Ja-Nazareth? Ibiro mondo ikethwa, koso? Ang’eyi malong’o, ni in e Ng’at Maler mar Nyasaye!”25 To Yesu nokwere kama: “Ling’, kendo wuog ia kuome!”26 Eka bang’ ka jachiendno nosemiyo ng’atno ogwecho matek kendo ywak gi dwol maduong’, noa kuome.27 Oganda nohum ahinya mi gichako wacho e kindgi giwegi niya: “Ma to ang’o? Puonj manyien! Otiyo gi teko e chiko kata mana jochiende to giwinje.”28 Omiyo, humbe nolandore mapiyo kuonde te e alwora duto mar Galili.29 Eka ne giwuok e sunagogi mi gidhi e dala Simon kod Andrea, ka gin gi Jakobo kod Johana bende.30 Koro min chi Simon noyudo onindo piny nikech ne en gi tuo mar midhusi, kendo mapiyo ne ginyiso Yesu wach tuoneno.31 Bang’ dhi ire, nomako lwete mochunge malo. Midhusino noweye kae to nochako tiyonegi.32 Ka nosechopo odhiambo kendo ka wang’-chieng’ nosepodho, ji nochako kelone jogo duto ma ne tuo kod joma ne nigi jochiende;33 kendo taondno mangima nochokore e wang’ dhoot.34 Omiyo, nochango ji mathoth ma ne tuore nikech midekre mopogore opogore kendo nogolo jochiende mang’eny, to ne ok oyie ne jochiende mondo owuo, nimar ne ging’eyo ni en Kristo.35 Gokinyi mang’ich ka piny ne pod olil, noa malo mowuok oko mi odhi kamoro ma ji ne ongee, kendo nochako lemo kanyo.36 To Simon kod joma ne ni kode ne manye37 kendo ne giyude mi giwachone niya: “Ji duto manyi.”38 To nodwokogi kama: “Wadhiuru kama chielo e gwenge man machiegni mondo ayal kuro bende nikech mano e momiyo nabiro.”39 Eka nodhi koyalo e sunagokegi e Galili te kendo kogolo jochiende.40 Kanyo bende jadhoho moro nobirone ka osaye, mi jalo nogoyo chonge piny bende ka wachone niya: “Kidwaro, to mi abed maler.”41 Nikech mano, ne okeche morieyo bade momulego kowachone kama: “Ee, adwaro! Bed maler.”42 Gikanyono, dhohono noa kuome mobedo maler.43 Eka gikanyono nochike matek kendo nogonye mondo odhi44 kowachone niya: “Ne ni ok iwacho ne ng’ato ang’ata wachni, to dhi inyisri e nyim jadolo, kendo nikech koro iler, ichiw gik ma Musa nochiko mondo mano ochiwnegi neno.”45 To bang’ dhi, ng’atno nochako lando wachno e okang’ malach kendo nokeyo wachno kamoro amora, mi koro onge taon ma Yesu ne nyalo donjoe e lela, to nodhi nyime bedo kuonde ma ji ne ongee. Kata kamano, ji ne siko ka biro ire ka giwuok kuonde duto.
luo_Latn